pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. เคาะ คุมราคา “สินค้า - บริการ” ปี 66 รวม 51 รายการเช่นเดียวกับปี 65
วันพุธที่ 28 มิถุนายน 2566
ครม. เคาะ คุมราคา “สินค้า - บริการ” ปี 66 รวม 51 รายการเช่นเดียวกับปี 65
.....
ที่ประชุม ครม. (27 มิ.ย. 66) เห็นชอบกําหนดสินค้าและบริการควบคุมปี 66 โดยเป็นสินค้าและบริการควบคุมเช่นเดียวกับ ปี 65 จํานวน 51 รายการ เพราะเป็นสินค้าและบริการควบคุมที่มีความจําเป็นต่อชีวิตประจําวันของประชาชน เช่น ปุ๋ย ก๊าซปิโตรเลียมเหลว น้ํามันเชื้อเพลิง ข้าวเปลือก ไข่ไก่ เนื้อสุกร เครื่องแบบนักเรียน เป็นต้น
แบ่งเป็น 46 สินค้า 5 บริการ กําหนดเป็นหมวด 11 ประกอบด้วย
.
1. หมวดกระดาษและผลิตภัณฑ์
2. หมวดบริภัณฑ์ขนส่ง
3. ปัจจัยทางการเกษตร
4. ผลิตภัณฑ์ปิโตรเลียม
5. หมวดยารักษาโรคและเวชภัณฑ์
6. หมวดวัสดุก่อสร้าง
7. หมวดสินค้าเกษตรที่สําคัญ
8. หมวดสินค้าอุปโภคบริโภค
9. หมวดอาหาร
10. หมวดอื่น ๆ
11. หมวดบริการ
.
อ่านรายละเอียดสินค้าและบริการควบคุม ปี 66 ได้ที่นี่https://www.thaigov.go.th/news/contents/details/69728
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ข้อเท็จจริงเกี่ยวกับการดำเนินนโยบายกึ่งการคลังตามมาตรา 28 แห่งพระราชบัญญัติวินัยการเงินการคลังของรัฐ พ.ศ.2561
วันพุธที่ 28 มิถุนายน 2566
28/06/2566
ข้อเท็จจริงเกี่ยวกับการดําเนินนโยบายกึ่งการคลังตามมาตรา 28 แห่งพระราชบัญญัติวินัยการเงินการคลังของรัฐ พ.ศ.2561
ตามที่มีคลิปมีเนื้อหาเกี่ยวกับความไม่โปร่งใสและภาระทางการคลังเพิ่มขึ้นจากการดําเนินนโยบายกึ่งการคลังในช่วงรัฐบาล พล.อ.ประยุทธ์ จันทร์โอชา ซึ่งเคยเผยแพร่เดือน เม.ย.2565 และชี้แจงข้อเท็จจริงจากหน่วยงานที่เกี่ยวข้องแล้ว กลับมาเผยแพร่ซ้ําผ่านโซเชียลมีเดีย
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่มีการนําคลิปที่มีเนื้อหาเกี่ยวกับความไม่โปร่งใสและภาระทางการคลังที่เพิ่มขึ้นจากการดําเนินนโยบายกึ่งการคลังในช่วงของรัฐบาลพลเอกประยุทธ์ จันทร์โอชา ซึ่งเคยเผยแพร่ในเดือนเมษายน 2565 และได้มีการชี้แจงข้อเท็จจริงจากหน่วยงานที่เกี่ยวข้องแล้ว กลับมาเผยแพร่ซ้ําผ่านสื่อโซเชียลมีเดียต่างๆ ในช่วง 2 – 3 วันที่ผ่านมา นั้น
โฆษกกระทรวงการคลัง ขอเรียนข้อเท็จจริงเกี่ยวกับการดําเนินนโยบายกึ่งการคลัง ดังนี้
1. ภาระทางการคลังที่เกิดจากการดําเนินนโยบายกึ่งการคลังเป็นการบันทึกรายการค่าใช้จ่ายที่ใช้ไปในการดําเนินโครงการนโยบายรัฐเพื่อช่วยเหลือและสนับสนุนเกษตรกร ผู้ประกอบการรายย่อย และประชาชนผู้มีรายได้น้อย ในกรณีที่มีความจําเป็นฉุกเฉินเร่งด่วนและหน่วยงานของรัฐที่มีหน้าที่เกี่ยวข้องไม่ได้ขอตั้งงบประมาณรองรับไว้ล่วงหน้า โดยหลังจากที่ได้มีการดําเนินโครงการแล้ว หน่วยงานของรัฐจะเป็นผู้ยื่นคําขอรับจัดสรรงบประมาณโดยตรงกับสํานักงบประมาณต่อไป
2. ทุกรัฐบาลที่ผ่านมามีการดําเนินนโยบายกึ่งการคลังมาโดยตลอด ทั้งนี้ ในปีงบประมาณ 2565 ที่ผ่านมารัฐบาลมีความจําเป็นเร่งด่วนในการให้ความช่วยเหลือและสนับสนุนเกษตรกรในช่วงที่ราคาสินค้าการเกษตรตกต่ํา รวมถึงการเพิ่มสภาพคล่องให้กับผู้ประกอบการรายย่อยและลดภาระค่าครองชีพให้กับผู้มีรายได้น้อยในช่วงวิกฤตโควิด-19 โดยรัฐบาลได้มีการอนุมัติวงเงินโครงการเพื่อสนับสนุนช่วยเหลือเกษตรกร จํานวน 186,217 ล้านบาท ผู้ประกอบการรายย่อย จํานวน 16,764 ล้านบาท และประชาชนผู้มีรายได้น้อย จํานวน 7,059 ล้านบาท
3. การดําเนินนโยบายกึ่งการคลังดังกล่าวเข้าข่ายเป็นกิจกรรม มาตรการ หรือโครงการที่ต้องปฏิบัติตามมาตรา 28 แห่งพระราชบัญญัติวินัยการเงินการคลังของรัฐ พ.ศ. 2561 (พ.ร.บ.วินัยการเงินการคลังฯ) อย่างเคร่งครัด โดยจะกระทําได้เฉพาะกรณีที่อยู่ในหน้าที่และอํานาจตามกฎหมายและอยู่ภายในขอบแห่งวัตถุประสงค์ของหน่วยงานของรัฐนั้น และต้องเป็นไปเพื่อ (1) ฟื้นฟูหรือกระตุ้นเศรษฐกิจ (2) เพิ่มขีดความสามารถในการประกอบอาชีพหรือยกระดับคุณภาพชีวิตของประชาชน หรือ (3) ช่วยเหลือฟื้นฟูผู้ได้รับผลกระทบจากสาธารณภัยหรือการก่อวินาศกรรม
ท้ายนี้ โฆษกกระทรวงการคลังเน้นย้ําว่า นโยบายกึ่งการคลังเป็นหนึ่งในเครื่องมือทางการคลังที่ทุกรัฐบาลมีการดําเนินการมาโดยตลอด เนื่องจากสามารถช่วยให้รัฐบาลบริหารงานเพื่อให้ความช่วยเหลือและสนับสนุนเกษตรกร ผู้ประกอบการรายย่อย และประชาชนผู้มีรายได้น้อย ในยามจําเป็นฉุกเฉินเร่งด่วนได้อย่างเหมาะสมและมีประสิทธิภาพ ในขณะเดียวกันรัฐบาลได้ให้ความสําคัญกับการรักษาวินัยการคลังอย่างเคร่งครัด โดยได้จัดสรรงบประมาณเพื่อชดเชยค่าใช้จ่ายในการดําเนินการให้กับหน่วยงานของรัฐอย่างต่อเนื่องเพื่อไม่ให้การดําเนินนโยบายกึ่งการคลังเป็นภาระต่อหน่วยงานของรัฐมากจนเกินสมควร ส่งผลให้ยอดคงค้างฯ ในปัจจุบันจึงยังอยู่ในระดับที่บริหารจัดการได้
กองนโยบายการคลัง สํานักงานเศรษฐกิจการคลัง
โทร. 0 2273 9020 ต่อ 3545
รัฐบาลไทย-ข่าวทำเนียบรัฐบาล-รองโฆษกรัฐบาล นางสาวรัชดาฯ เผยรัฐบาลย้ำความสำคัญของการเข้าถึงสิทธิ และการบริการขั้นพื้นฐานต่าง ๆ จากรัฐอย่างเท่าเทียม
วันพุธที่ 28 มิถุนายน 2566
28/06/2566
รองโฆษกรัฐบาล นางสาวรัชดาฯ เผยรัฐบาลย้ําความสําคัญของการเข้าถึงสิทธิ และการบริการขั้นพื้นฐานต่าง ๆ จากรัฐอย่างเท่าเทียม
รองโฆษกรัฐบาล นางสาวรัชดาฯ เผยรัฐบาลย้ําความสําคัญของการเข้าถึงสิทธิ และการบริการขั้นพื้นฐานต่าง ๆ จากรัฐอย่างเท่าเทียม เดินหน้าโครงการตรวจสารพันธุกรรม (DNA) ช่วยเหลือคนไทยที่มีสถานะตกหล่นทางทะเบียนราษฎร์แล้วกว่า 2,000 คน
วันที่ 28 มิถุนายน 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลที่เล็งเห็นความสําคัญในการช่วยเหลือ และแก้ไขปัญหาสถานะและสิทธิของคนไทยที่ตกหล่นทางทะเบียนราษฎร์ ทั้งในประเทศและต่างประเทศ เพื่อให้คนไทยทุกคนสามารถเข้าถึงสิทธิ เสรีภาพและการบริการขั้นพื้นฐานต่าง ๆ จากรัฐอย่างเท่าเทียม จึงได้ดําเนินโครงการเพื่อช่วยเหลือคนไทยที่มีสถานะตกหล่นทางทะเบียนราษฎร์มาอย่างต่อเนื่อง
นางสาวรัชดา กล่าวว่า ศูนย์อํานวยการบริหารจังหวัดชายแดนภาคใต้ (ศอ.บต.) ร่วมกับสถานกงสุลใหญ่ ณ เมืองโกตาบารู สถาบันนิติวิทยาศาสตร์ และกรมการปกครอง กระทรวงมหาดไทย จัดโครงการตรวจสารพันธุกรรม (DNA) เพื่อช่วยเหลือคนไทยในมาเลเซียที่มีสถานะตกหล่นทางทะเบียนราษฎร์ อาทิ ในรัฐตรังกานู และรัฐกลันตัน ที่มีพรมแดนติดกับไทย เพื่อช่วยเหลือคนไทยให้ได้รับสัญชาติไทย ซึ่งจะนําไปสู่การเข้าถึงสวัสดิการและบริการภาครัฐต่าง ๆ ได้อย่างครบถ้วนสมบูรณ์ต่อไป
โดยโครงการดังกล่าวเริ่มขึ้นครั้งแรกเมื่อปี พ.ศ. 2560 ที่เมืองโกตาบารู เนื่องจากพบว่าในพื้นที่ 5 จังหวัดชายแดนภาคใต้ มีประชาชนจํานวนมากที่ไม่มีสถานะทางทะเบียนราษฎร์ รวมถึงมีคนไทยไร้สัญชาติหรือไม่มีสถานะทางทะเบียนราษฎร์ ได้เข้าไปอาศัยเพื่อประกอบอาชีพในมาเลเซีย จึงทําให้บุคคลเหล่านี้เกิดปัญหาในเรื่องของคุณภาพชีวิต การศึกษา การรักษาพยาบาล และสิทธิต่าง ๆ โดยหากผลการตรวจพิสูจน์สารพันธุกรรม (DNA) ความสัมพันธ์ทางสายโลหิตตรงกัน ก็ถือว่าถูกต้องตามหลักการพิสูจน์ ก็จะได้รับการเพิ่มชื่อในทะเบียนบ้านและมีบัตรประจําตัวประชาชน ทั้งนี้ ภายในระยะเวลากว่า 5 ปีที่ดําเนินโครงการ มีคนไทยไม่มีสถานะขอเข้ารับการตรวจสารพันธุกรรมแล้วมากกว่า 2,000 คน
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับการเข้าถึงสิทธิ เสรีภาพและการบริการขั้นพื้นฐาน ต้องการดูแลสิทธิมนุษยชนขั้นพื้นฐาน และพิทักษ์ศักดิ์ศรีความเป็นมนุษย์ของคนไทยทุกคน ทั้งในประเทศและต่างประเทศ จึงได้สั่งการ ดําเนินการแก้ไขปัญหา คนไร้สัญชาติหรือไม่มีสถานะทางทะเบียนราษฎร์มาอย่างต่อเนื่อง” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-กรมทางหลวงชนบท เริ่มเข้าพื้นที่ก่อสร้างถนนสาย ฌ ผังเมืองรวมเมืองกาฬสินธุ์ เชื่อมโยงโครงข่ายคมนาคมให้สมบูรณ์
วันพุธที่ 28 มิถุนายน 2566
กรมทางหลวงชนบท เริ่มเข้าพื้นที่ก่อสร้างถนนสาย ฌ ผังเมืองรวมเมืองกาฬสินธุ์ เชื่อมโยงโครงข่ายคมนาคมให้สมบูรณ์
รองรับการเติบโตของเมืองและการท่องเที่ยว พร้อมสร้างการมีส่วนร่วมของประชาชน คาดแล้วเสร็จในปี 2568
กรมทางหลวงชนบท (ทช.) กระทรวงคมนาคม เริ่มเข้าพื้นที่ดําเนินโครงการก่อสร้างถนนสาย ฌ ผังเมืองรวมเมืองกาฬสินธุ์ จังหวัดกาฬสินธุ์ เพื่อยกระดับมาตรฐานทางเชื่อมโยงโครงข่ายคมนาคมให้สมบูรณ์ สนับสนุนการท่องเที่ยวของจังหวัด ประชาชนสามารถเดินทางได้อย่างสะดวกปลอดภัยมากยิ่งขึ้น คาดว่าจะดําเนินการก่อสร้างแล้วเสร็จในปี 2568
ถนนสายดังกล่าวเป็นถนนที่กําหนดให้ก่อสร้างใหม่ มีจุดเริ่มต้นโครงการบริเวณสามแยก ทล.213 (เดิมตัดกับ ทล.213 ตอนเลี่ยงเมือง) ไปทางทิศตะวันตกเฉียงเหนือ ตัดผ่านทุ่งนาและที่ว่าง กม. ที่ 1+514 ตัดกับถนนคอนกรีตเสริมเหล็กเดิมของ อบต.โพนทอง จากนั้นแนวถนนไปทางทิศตะวันตกเฉียงเหนือตัดผ่านทุ่งนาจนถึง กม. ที่ 2+449 ตัดกับถนนสาย กส.3063 จนถึงจุดสิ้นสุดโครงการบรรจบกับ ทล.227 เพื่อให้มีความสอดคล้องกับแผนการพัฒนาจังหวัดและแผนการพัฒนาของ ทช. ระยะทาง 2.88 กิโลเมตร เป็นถนนแบบคอนกรีตเสริมเหล็ก ขนาด 4 ช่องจราจร ผิวจราจรกว้างช่องละ 3.5 เมตร เกาะกลางกว้าง 3.2 เมตร ไหล่ทางกว้างข้างละ 3 เมตร มีทางเท้ากว้าง 2 เมตร พร้อมติดตั้งไฟฟ้าแสงสว่างและสิ่งอํานวยความสะดวก ใช้งบประมาณในการก่อสร้าง 199.850 ล้านบาท อย่างไรก็ตาม ก่อนดําเนินการก่อสร้าง ทช. ได้จัดประชุมการมีส่วนร่วมภาคประชาชน และลงนามบันทึกความร่วมมือ 3 ฝ่าย ระหว่าง ทช. ผู้รับจ้าง และประชาชน โดยมีการนําเสนอความเป็นมา ลักษณะของโครงการ ขั้นตอนการดําเนินงาน และรายงานผลการดําเนินงาน พร้อมทั้งได้มีการตอบข้อซักถาม รับฟังข้อเสนอแนะ ความคิดเห็นจากผู้นําชุมชน ประชาชน และหน่วยงานราชการที่เกี่ยวข้อง เพื่อเป็นการสร้างความเข้าใจให้กับประชาชน รวมถึงสอดคล้องกับความต้องการและเป็นประโยชน์ต่อประชาชนในพื้นที่ให้มากที่สุด
รัฐบาลไทย-ข่าวทำเนียบรัฐบาล-ดีอีเอส. ร่วมบันทึกเทปถวายพระพรชัยมงคล เนื่องในโอกาสมหามงคลเฉลิมพระชนมพรรษา
วันพุธที่ 28 มิถุนายน 2566
ดีอีเอส. ร่วมบันทึกเทปถวายพระพรชัยมงคล เนื่องในโอกาสมหามงคลเฉลิมพระชนมพรรษา
ดีอีเอส. ร่วมบันทึกเทปถวายพระพรชัยมงคล เนื่องในโอกาสมหามงคลเฉลิมพระชนมพรรษา
วันนี้ (28 มิ.ย.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม และคณะผู้บริหารระดับสูง หน่วยงานในสังกัดกระทรวงดีอีเอส เข้าร่วมบันทึกเทปถวายพระพรชัยมงคล เนื่องในโอกาสวันมหามงคลเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัว เพื่อแสดงความจงรักภักดีและสํานึกในพระมหากรุณาธิคุณ ณ สถานีวิทยุโทรทัศน์แห่งประเทศไทย (NBT) ถนนวิภาวดี กรุงเทพฯ
___________________
รัฐบาลไทย-ข่าวทำเนียบรัฐบาล-สำเร็จ! ไทยส่งออก “ส้มโอฉายรังสี” ไปสหรัฐอเมริกาเป็นครั้งแรก
วันพุธที่ 28 มิถุนายน 2566
สําเร็จ! ไทยส่งออก “ส้มโอฉายรังสี” ไปสหรัฐอเมริกาเป็นครั้งแรก
.....
ข่าวดีสําหรับ “เกษตรกรชาวสวนส้มโอ” กระทรวงเกษตรและสหกรณ์ร่วมมือกับกระทรวงเกษตรสหรัฐอเมริกา (USDA) ดําเนินการส่งออก “ส้มโอไทย” ไปยังกรุงวอชิงตัน ดีซี ได้สําเร็จเป็นครั้งแรก นอกจากนี้ยังมีมะม่วงชิปเม้นท์แรกของฤดูกาลปี 66 และมังคุด
.
สําหรับส้มโอไทยนั้น เป็นการส่งออกส้มโอฉายรังสี 4 สายพันธุ์ จํานวน 72 กล่อง น้ําหนัก 864 กิโลกรัม ประกอบด้วย :
• พันธุ์ทองดี
• พันธุ์ขาวใหญ่
• พันธุ์ขาวน้ําผึ้ง
• พันธุ์ขาวแตงกวา
.
การส่งออกในรอบนี้ ถือเป็นโอกาสทีดีของเกษตรกรชาวสวนส้มโอ รวมทั้งผู้ประกอบการส่งออกผลไม้ไทย สําหรับการ “เพิ่มตลาดส่งออก” ซึ่งสหรัฐอเมริกาถือว่าเป็นตลาดที่มีศักยภาพมากที่สุดแห่งหนึ่ง
.
ทั้งนี้ ผลไม้ไทย 8 ชนิดที่จะต้อง “ฉายรังสีแกรมมา ปริมาณ 400 เกรย์” ก่อนส่งออก ได้แก่ มะม่วง ลิ้นจี่ ลําไย สับปะรด มังคุด แก้วมังกร เงาะ และส้มโอเป็นผลไม้ล่าสุด
.
ระยะต่อไป กรมวิชาการเกษตรเตรียมเจรจาต่อรองถึงความเป็นไปในการลดระดับของรังสีที่ต้องใช้กําจัดศัตรูพืชในผลไม้ทั้ง 8 ชนิดก่อนการส่งออก เพื่อให้ผู้บริโภคได้รับประทานผลไม้สด เหมือนรับประทานอยู่ในประเทศไทย
.
อ่านเพิ่มเติม คลิกhttps://www.thaigov.go.th/news/contents/details/69697
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ยินดีที่สหรัฐฯ เจ้าภาพเอเปค 2023 มุ่งสานต่อ Bangkok Goals on BCG Economy ข้อริเริ่มจากการเป็นเจ้าภาพเอเปคของไทย มุ่งพัฒนาเศรษฐกิจอย่างยั่งยืน และครอบคลุม
วันพุธที่ 28 มิถุนายน 2566
28/06/2566
​โฆษกรัฐบาลเผยนายกฯ ยินดีที่สหรัฐฯ เจ้าภาพเอเปค 2023 มุ่งสานต่อ Bangkok Goals on BCG Economy ข้อริเริ่มจากการเป็นเจ้าภาพเอเปคของไทย มุ่งพัฒนาเศรษฐกิจอย่างยั่งยืน และครอบคลุม
​โฆษกรัฐบาลเผยนายกฯ ยินดีที่สหรัฐฯ เจ้าภาพเอเปค 2023 มุ่งสานต่อ Bangkok Goals on BCG Economy ข้อริเริ่มจากการเป็นเจ้าภาพเอเปคของไทย มุ่งพัฒนาเศรษฐกิจอย่างยั่งยืน และครอบคลุม
วันนี้ (28 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่สหรัฐอเมริกาเจ้าภาพการประชุมเอเปคปี 2023 ซึ่งเป็นเจ้าภาพต่อจากไทยปี 2022 สานต่อเป้าหมายกรุงเทพฯ ว่าด้วยเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bangkok Goals on BCG Economy) ซึ่งนายกรัฐมนตรีเชื่อว่าเป็นแนวความคิดที่ริเริ่ม และประสบความสําเร็จในการเป็นเจ้าภาพของไทย เป็นประเด็นความท้าทายที่ถูกหยิบยกเพื่อสนับสนุนการขับเคลื่อนการเติบโตทางเศรษฐกิจอย่างสมดุล และเป็นมิตรต่อสิ่งแวดล้อม
โฆษกประจําสํานักนายกรัฐมนตรีกล่าวว่า การประชุมรัฐมนตรีการค้าเอเปค ซึ่งสหรัฐฯ เป็นเจ้าภาพระหว่างวันที่ 25-26 พฤษภาคม ที่ผ่านมา จัดขึ้น ณ เมืองดีทรอยต์ รัฐมิชิแกน ได้หารือเกี่ยวกับบทบาทของเอเปคในการสนับสนุนการค้าพหุภาคี การส่งเสริมการค้าที่ยั่งยืนและครอบคลุม ผ่านแนวทางที่เป็นรูปธรรมของเอเปค ซึ่งรวมถึงการสานต่อ Bangkok Goals on BCG Economy รวมถึงขับเคลื่อนวิสัยทัศน์ปุตราจายา ค.ศ. 2040 และแผนปฏิบัติการอาโอทีอาโรอา (Aotearoa Plan of Action) เพื่อรับมือกับความท้าทายด้านสิ่งแวดล้อมของโลก
นอกจากนี้ ในการประชุมรัฐมนตรีการค้าเอเปค สหรัฐฯ ในฐานะเจ้าภาพเอเปคปีนี้ให้ความสําคัญกับผลลัพธ์การประชุมเอเปคของไทย และสนับสนุนสมาชิกเอเปคในการสานต่อเป้าหมายกรุงเทพฯ ว่าด้วยเศรษฐกิจ BCG ผ่านวาระมาโนอา (Manoa Agenda for Sustainable and Inclusive Economies) ซึ่งผลักดันให้ที่ประชุมรัฐมนตรีเอเปคต่าง ๆ ร่วมกันสร้างผลลัพธ์ที่เกี่ยวเนื่องกับความยั่งยืนและครอบคลุม รวมถึงเสริมสร้างการมีส่วนร่วมกับผู้มีส่วนได้ส่วนเสีย
“นายกรัฐมนตรียินดีที่สหรัฐฯ และสมาชิกเอเปคทั้ง 21 เขตเศรษฐกิจ ยังคงมุ่งมั่นและเดินหน้าสานต่อตามเป้าหมายกรุงเทพฯ ว่าด้วยเศรษฐกิจ BCG ซึ่งถือเป็นความร่วมมือที่สําเร็จจากการเป็นเจ้าภาพเอเปคของไทย ถือเป็นข้อริเริ่มและความพยายามของไทยในการพัฒนาเศรษฐกิจอย่างยั่งยืน ครอบคลุม และให้ความสําคัญกับการมีส่วนร่วมของทุกภาคส่วน รวมถึงสะท้อนบทบาทสําคัญของไทย เพื่อนําพาเอเปคไปสู่การเจริญเติบโตที่สมดุล ครอบคลุม และยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมราชทัณฑ์ เปิดงาน “ราชทัณฑ์แฟร์ ลักษณ์งาน คราฟท์ เครื่องเรือนไม้และของตกแต่งบ้าน”
วันพุธที่ 28 มิถุนายน 2566
28/06/2566
กระทรวงยุติธรรม โดยกรมราชทัณฑ์ เปิดงาน “ราชทัณฑ์แฟร์ ลักษณ์งาน คราฟท์ เครื่องเรือนไม้และของตกแต่งบ้าน”
กระทรวงยุติธรรม โดยกรมราชทัณฑ์ เปิดงาน “ราชทัณฑ์แฟร์ ลักษณ์งาน คราฟท์ เครื่องเรือนไม้และของตกแต่งบ้าน”
เมื่อวันจันทร์ที่ ๒๖ มิถุนายน ๒๕๖๖ เวลา ๑๖.๐๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นประธานในพิธีเปิดงาน “ราชทัณฑ์แฟร์ ลักษณ์งาน คราฟท์ เครื่องเรือนไม้และของตกแต่งบ้าน” โดยมี นายอายุตม์ สินธพพันธุ์ อธิบดีกรมราชทัณฑ์ กล่าวรายงานความเป็นมาของโครงการ พร้อมด้วยผู้บริหารห้างสรรพสินค้าเซ็นทรัลรัตนาธิเบศร์ คณะผู้บริหาร และเจ้าหน้าที่จากกระทรวงยุติธรรม กรมราชทัณฑ์ สื่อมวลชน เข้าร่วมพิธี ภายในงานมีการแสดงจากผู้ต้องขังและการจําหน่ายผลงานฝีมือผู้ต้องขัง จากเรือนจําและทัณฑสถานทั่วประเทศ กว่า ๑๘ แห่ง ณ ลานหน้าศูนย์การค้าเซ็นทรัลรัตนาธิเบศร์ ถนนรัตนาธิเบศร์ จังหวัดนนทบุรี
รัฐบาลไทย-ข่าวทำเนียบรัฐบาล-รองนายกรัฐมนตรี เยี่ยมชมบูธ “กรุงไทย” ในงานมหกรรมสมุนไพรแห่งชาติ ครั้งที่ 20
วันพุธที่ 28 มิถุนายน 2566
28/06/2566
รองนายกรัฐมนตรี เยี่ยมชมบูธ “กรุงไทย” ในงานมหกรรมสมุนไพรแห่งชาติ ครั้งที่ 20
รองนายกฯ และ รมว.สธ. เยี่ยมชมบูธธนาคารกรุงไทย ในงาน “มหกรรมสมุนไพรแห่งชาติ ครั้งที่ 20” จัดโดยกรมการแพทย์แผนไทยและการแพทย์ทางเลือก ระหว่างวันที่ 28 มิ.ย. - 2 ก.ค.2566 ที่ฮอลล์ 11 – 12 ณ ศูนย์แสดงสินค้าและการประชุม อิมแพ็ค เมืองทองธานี
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข (สธ.) ให้เกียรติเยี่ยมชมบูธธนาคารกรุงไทย ในงาน “มหกรรมสมุนไพรแห่งชาติ ครั้งที่ 20” จัดโดย กรมการแพทย์แผนไทยและการแพทย์ทางเลือก กระทรวงสาธารณสุข ระหว่างวันที่ 28 มิถุนายน - 2 กรกฎาคม 2566 ที่ฮอลล์ 11 – 12 ณ ศูนย์แสดงสินค้าและการประชุม อิมแพ็ค เมืองทองธานี โดยมี นายธนบัตร รักสุจริต ผู้อํานวยการฝ่ายธุรกิจภาครัฐ ธนาคารกรุงไทย ให้การต้อนรับ
ธนาคารกรุงไทย ในฐานะธนาคารพาณิชย์ของรัฐ มุ่งมั่นนําเทคโนโลยีและนวัตกรรมทางการเงินมาใช้ในการยกระดับการให้บริการ เพื่อให้คนไทยเข้าถึงสิทธิและสวัสดิการด้านสุขภาพอย่างทั่วถึง เท่าเทียม สะดวก รวดเร็ว ผ่านกระเป๋าสุขภาพ บนแอปพลิเคชันเป๋าตัง โดยภายในงานมหกรรมสมุนไพรแห่งชาติ ครั้งที่ 20 นี้ที่บูธของธนาคาร ลูกค้าประชาชนจะได้เรียนรู้วิธีการใช้งาน ทําความรู้จักกับบริการ และสิทธิสวัสดิการด้านสุขภาพต่าง ๆ บนกระเป๋าสุขภาพ พร้อมรับของสมนาคุณพิเศษ ฟรี นอกจากนี้ ธนาคารได้ร่วมกับสํานักงานหลักประกันสุขภาพแห่งชาติ (สปสช.) จัดให้บริการฉีดวัคซีนไข้หวัดใหญ่แก่ประชาชน 7 กลุ่มเสี่ยง ตามเงื่อนไขของสปสช. โดยไม่เสียค่าใช้จ่าย ประกอบด้วย
1. หญิงตั้งครรภ์ อายุครรภ์ 4 เดือนขึ้นไป
2. เด็กอายุ 6 เดือน ถึง 2 ปี
3. ผู้ป่วยโรคปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างการได้รับเคมีบําบัด และเบาหวาน
4. บุคคลที่มีอายุ 65 ปีขึ้นไป
5. โรคธาลัสซีเมียและผู้ที่มีภูมิคุ้มกันบกพร่อง (รวมผู้ติดเชื้อ HIV ที่มีอาการ)
6. โรคอ้วน (น้ําหนัก > 100 กิโลกรัม หรือ BMI > 35 กิโลกรัมต่อตารางเมตร)
7. ผู้พิการทางสมองที่ช่วยเหลือตนเองไม่ได้
ประชาชนที่สนใจเข้ารับการฉีดวัคซีนไข้หวัดใหญ่ สามารถลงทะเบียนเพื่อรับสิทธิ์ได้ง่ายๆ เพียงเปิดใช้งาน กระเป๋าสุขภาพ บนแอปพลิเคชัน เป๋าตัง
รัฐบาลไทย-ข่าวทำเนียบรัฐบาล-อุทธรณ์บัตรสวัสดิการแห่งรัฐสำเร็จ 4.16 แสนคน เตือน 1.15 ล้านคน รีบยืนยันตัวตน
วันพุธที่ 28 มิถุนายน 2566
อุทธรณ์บัตรสวัสดิการแห่งรัฐสําเร็จ 4.16 แสนคน เตือน 1.15 ล้านคน รีบยืนยันตัวตน
.....
โครงการลงทะเบียนเพื่อสวัสดิการแห่งรัฐ ปี 65 มีความก้าวหน้าเป็นลําดับ รายงานจากที่ประชุม ครม. (27 มิ.ย. 66) พบว่า มีผู้ลงทะเบียนเข้าร่วมโครงการ 19,647,241 ราย เมื่อพิจารณาคุณสมบัติจากการลงทะเบียน พบว่า
.
• ไม่ผ่านเกณฑ์ 5,050,421 ราย
• ดําเนินการยื่นอุทธรณ์ 1,266,682 ราย
• ผ่านการตรวจสอบเพิ่มเติม (เกษตรกร) 416,153 ราย
.
จากข้อมูลดังกล่าว ทําให้มีผู้ผ่านเกณฑ์โครงการฯ ปี 65 จํานวนทั้งสิ้น 15,012,973 ราย แบ่งเป็น
.
• ที่ยืนยันตัวตนสําเร็จแล้ว 13,444,534 ราย
• ยังไม่ได้ยืนยันตัวตนหรือยืนยันตัวตนไม่สําเร็จ จํานวน 1,152,286 ราย
.
สําหรับผู้ที่ไม่ได้ยืนยันตัวตนหรือยืนยันตัวตนไม่สําเร็จนั้น “ยังคงยืนยันตัวตนได้” และจะเริ่มใช้สิทธิในวันที่ 1 ส.ค. 66 และจะได้รับสิทธิเฉพาะเดือนที่ ก.คลัง ดําเนินการตั้งวงเงินให้แต่ “ไม่ได้รับสิทธิย้อนหลัง”
.
อ่านเพิ่มเติม คลิกhttps://www.thaigov.go.th/news/contents/details/69727
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดฯ สุรพล เข้าร่วมพิธีบำเพ็ญพระราชกุศลทักษิณานุประทาน สมเด็จพระสังฆราช สกลมหาสังฆปริณายก เนื่องในโอกาสฉลองพระชนมายุ 8 รอบ
วันพุธที่ 28 มิถุนายน 2566
28/06/2566
รองปลัดฯ สุรพล เข้าร่วมพิธีบําเพ็ญพระราชกุศลทักษิณานุประทาน สมเด็จพระสังฆราช สกลมหาสังฆปริณายก เนื่องในโอกาสฉลองพระชนมายุ 8 รอบ
รองปลัดฯ สุรพล เข้าร่วมพิธีบําเพ็ญพระราชกุศลทักษิณานุประทาน สมเด็จพระสังฆราช สกลมหาสังฆปริณายก เนื่องในโอกาสฉลองพระชนมายุ 8 รอบ
วันที่ 25 มิถุนายน 2566 นายสุรพล ชามาตย์ รองปลัดกระทรวงอุตสาหกรรม ในฐานะผู้แทนกระทรวงอุตสาหกรรม เข้าร่วมพิธีบําเพ็ญพระราชกุศลทักษิณานุประทาน สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จลง ณ พระอุโบสถวัดราชบพิธสถิตมหาสีมาราม เนื่องในโอกาสฉลองพระชนมายุ 8 รอบ 96 พรรษา ในการนี้ พล.อ.ประยุทธ์ จันทร์โอชา นายกรัฐมนตรี พร้อมด้วยนางนราพร จันทร์โอชา ภริยา เข้าร่วมพิธีดังกล่าวด้วย
รัฐบาลไทย-ข่าวทำเนียบรัฐบาล-เกณฑ์ใหม่เปิดทางนำอาคารที่พักอื่นมาทำโรงแรมขนาดเล็กมีผลบังคับแล้ว มหาดไทยปลดล็อกหนุนผู้ประการรายเล็กเข้าระบบช่วยพัฒนาบริการได้มาตรฐาน กระจายรายได้สู่เมืองรอง
วันพุธที่ 28 มิถุนายน 2566
28/06/2566
เกณฑ์ใหม่เปิดทางนําอาคารที่พักอื่นมาทําโรงแรมขนาดเล็กมีผลบังคับแล้ว มหาดไทยปลดล็อกหนุนผู้ประการรายเล็กเข้าระบบช่วยพัฒนาบริการได้มาตรฐาน กระจายรายได้สู่เมืองรอง
เกณฑ์ใหม่เปิดทางนําอาคารที่พักอื่นมาทําโรงแรมขนาดเล็กมีผลบังคับแล้ว มหาดไทยปลดล็อกหนุนผู้ประการรายเล็กเข้าระบบช่วยพัฒนาบริการได้มาตรฐาน กระจายรายได้สู่เมืองรอง
วันที่ 28 มิถุนายน 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลได้มีนโยบายส่งเสริมการท่องเที่ยวเมืองรอง เพื่อให้เม็ดเงินกระจายสู่ท้องถิ่น ประชาชนได้ประโยชน์จากการท่องเที่ยวกว้างขวางขึ้น หน่วยงานต่างๆ ได้ปรับปรุงเกณฑ์รวมถึงออกมาตรการสนับสนุนเพื่อให้เป็นไปตามนโยบาย ซึ่งในส่วนของกระทรวงมหาดไทยได้ออกและปรับปรุงกฎหมายเพื่อให้มีการนําอาคารประเภทอื่นมาประกอบธุรกิจโรงแรมขนาดเล็กได้
โดยตั้งแต่ปี 2559 กระทรวงมหาดไทยได้ออกกฎกระทรวงกําหนดลักษณะอาคารประเภทอื่นที่ใช้ประกอบธุรกิจโรงแรม พ.ศ. 2559 ซึ่งเป็นการเปิดทางให้ผู้ที่ประสงค์จะนําอาคารประเภทต่างๆ เช่น ห้องแถว ตึกแถว โฮมสเตย์ สามารถปรับปรุงอาคารให้เป็นไปตามเกณฑ์และขอรับใบอนุญาตให้ใช้อาคารเป็นโรงแรม เพื่อประกอบการขอรับใบอนุญาตประกอบธุรกิจโรงแรมได้ ซึ่งที่ผ่านมากระทรวงมหาดไทยได้ปรับปรุงกฎกระทรวงดังกล่าวอย่างต่อเนื่อง เพื่อให้เกณฑ์สามารถสนับผู้ประกอบการ ขณะเดียวกันก็สามารถควบคุมให้มีการใช้อาคารที่ได้มาตรฐาน ให้ความปลอดภัยแก่ผู้รับบริการมากที่สุด
น.ส.ไตรศุลี กล่าวว่า ล่าสุดกระทรวงมหาดไทยได้ปรับปรุงกฎกระทรวงฯ เพิ่มเติม ออกเป็นกฎกระทรวงกําหนดลักษณะอาคารประเภทอื่นที่ใช้ประกอบธุรกิจโรงแรม (ฉบับที่ 4 ) พ.ศ. 2566 ประกาศในราชกิจจานุเบกษาเมื่อวันที่ 20 มิ.ย. 66 ที่ผ่านมา โดยสาระสําคัญได้ขยายระยะเวลาของกฎกระทรวงจากเดิมที่จะสิ้นสุดในวันที่ 18 ส.ค. 67 ไปสิ้นสุด 18 ส.ค. 68 เพื่อให้เจ้าของหรือผู้ครอบครองอาคารมีเวลาในการแก้ไขดัดแปลงอาคารที่ก่อสร้างไว้แล้วให้ถูกต้องตามกฎหมายได้ทัน
นอกจากนี้ กฎกระทรวงฯ ฉบับที่ 4 ยังได้ปลดล็อกส่วนที่เคยเป็นอุปสรรคอื่นๆอีก โดยมีการผ่อนผันให้อาคารที่มีอยู่ก่อนวันที่ 19 ส.ค. 59 ได้รับยกเว้นไม่ต้องปฏิบัติในเรื่องเกี่ยวกับที่ว่างของอาคาร ช่องทางเดินในอาคาร ความกว้างของบันได ระยะถอยร่นแนวอาคาร ระยะดิ่งของอาคาร และที่จอดรถ เป็นต้น แต่อาคารที่จะเปลี่ยนการใช้ไปเป็นโรงแรมที่พักดังกล่าวต้องมีความมั่นคงแข็งแรงและมีระบบความปลอดภัยด้านอัคคีภัยและด้านอื่นๆ เป็นไปตามหลักเกณฑ์และเงื่อนไขที่กําหนด
น.ส.ไตรศุลี กล่าวว่า การปรับปรุงกฎหมายของกระทรวงมหาดไทยจะมีส่วนสําคัญในการสนับสนุนให้เจ้าของหรือผู้ครอบครองอาคาร ซึ่งเป็นผู้ประกอบการรายเล็กจะเข้าสู่ระบบรับอนุญาตให้ประกอบธุรกิจโรงแรม ได้รับการดูแลตามกฎหมายที่เกี่ยวข้อง มีการพัฒนาบริการที่ได้มาตรฐานสร้างความเชื่อมั่นแก่นักท่องเที่ยวทั้งไทยและต่างประเทศ ที่จะเดินทางไปท่องเที่ยวในเมืองรองมากยิ่งขึ้นตามมาตรการสนับสนุนของรัฐบาล เพิ่มโอกาสและรายได้ให้ผู้ประกอบการ เกิดการกระจายรายได้ไปสู่ท้องถิ่น ขณะที่นักท่องเที่ยวก็มีทางเลือกพักโรงแรมที่หลากหลายภายใต้มาตรฐานความปลอดภัย
กฎกระทรวง กําหนดลักษณะอาคารประเภทอื่นที่ใช้ประกอบธุรกิจโรงแรม (ฉบับที่ 4) พ.ศ. 2566 : https://t.ly/ratchakitcha.moi.dpt
รัฐบาลไทย-ข่าวทำเนียบรัฐบาล-ปลัดฯ ณัฐพล ประชุมด่วน! ติดตามความคืบหน้าการรายงานข้อมูลกลางผ่านระบบ i-SingleForm กำชับให้ทุกหน่วยงานของ อก. เร่งรัดสถานประกอบการทั่วประเทศ
วันพุธที่ 28 มิถุนายน 2566
28/06/2566
ปลัดฯ ณัฐพล ประชุมด่วน! ติดตามความคืบหน้าการรายงานข้อมูลกลางผ่านระบบ i-SingleForm กําชับให้ทุกหน่วยงานของ อก. เร่งรัดสถานประกอบการทั่วประเทศ
ปลัดฯ ณัฐพล ประชุมด่วน! ติดตามความคืบหน้าการรายงานข้อมูลกลางผ่านระบบ i-SingleForm กําชับให้ทุกหน่วยงานของ อก. เร่งรัดสถานประกอบการทั่วประเทศที่อยู่ในการกํากับรายงานข้อมูลตามที่กฎหมายกําหนดให้ครบ 100% ภายใน 30 มิถุนายนนี้
วันที่ 23 มิถุนายน 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมติดตามการดําเนินงานการรายงานข้อมูลกลางของกระทรวงอุตสาหกรรม (อก.) โดยมี นางสาวณัฏฐิญา เนตยสุภา รองปลัดกระทรวงอุตสาหกรรม (รปอ.)​ นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.)​ นายจุลพงษ์ ทวีศรี อธิบดีกรมโรงงานอุตสาหกรรม (อรอ.)​ นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม (ชปอ.) ผู้บริหารระดับสูง อุตสาหกรรมจังหวัดทั้ง 76 จังหวัด และเจ้าหน้าที่ที่เกี่ยวข้องจากทุกหน่วยงานในสังกัด อก. ร่วมประชุม ณ ห้องประชุมชุณหะวัณ ชั้น 3 และผ่านระบบ Zoom Meeting
ปลัดกระทรวงอุตสาหกรรม ได้ติดตามการรายงานข้อมูลต่อ อก. ผ่านขั้นตอนระบบการลงทะเบียนลูกค้า อก. (i-Industry) และระบบการรายงานข้อมูลกลาง (i-SingleForm) โดยเน้นย้ําให้ทุกหน่วยงานกําชับสถานประกอบการทั่วประเทศที่อยู่ในการกํากับของแต่ละหน่วยงาน ดําเนินการรายงานข้อมูลในระบบรายงานข้อมูลกลางของ อก. (i-SingleForm) ให้ถูกต้องครบถ้วน ตามข้อกําหนดของข้อมูลและภายในกรอบระยะเวลาตามที่กฎหมายกําหนด
ในส่วนของการรายงานข้อมูลกลางในเรื่องการรายงานการกักเก็บสิ่งปฏิกูลหรือวัสดุที่ไม่ใช้แล้วในบริเวณโรงงาน การรายงานการจัดการสิ่งปฏิกูลหรือวัสดุที่ไม่ใช้แล้วในบริเวณโรงงาน การรายงานการนําสิ่งปฏิกูลหรือวัสดุที่ไม่ใช้แล้วออกไปจัดการนอกบริเวณโรงงานนั้น ที่ต้องดําเนินการรายงานข้อมูลให้ครบถ้วนภายใน 30 มิถุนายนนี้ ได้กําชับทุกหน่วยงานเข้าไปชี้แจง แนะนํา พร้อมสร้างความเข้าใจกับทางผู้ประกอบการให้ปฏิบัติตามและรายงานข้อมูลให้ถูกต้องครบถ้วน ส่วนการรองรับปริมาณการเข้าระบบเพื่อรายงานข้อมูลที่มีจํานวนมาก ให้ทางกรมโรงงานอุตสาหกรรม เข้าไปดูแลระบบอย่างใกล้ชิด เพื่อไม่ให้เกิดปัญหาขึ้นในระหว่างการรายงานข้อมูล
รองปลัดฯ ณัฏฐิญา ได้ให้ข้อคิดเห็นเพิ่มเติมว่า การรายงานข้อมูลกลาง (i-SingleForm) ถือเป็นภารกิจที่ผู้ประกอบกิจการโรงงานจะต้องถือปฏิบัติตามกฎกระทรวงหรือประกาศกระทรวง โดยเน้นย้ําให้หน่วยงานสื่อสารให้กับผู้ประกอบการรับทราบว่า การรายงานข้อมูลในระบบฯ เป็นหน้าที่ที่ต้องปฏิบัติและเป็นข้อกฎหมาย หากไม่ปฏิบัติจะถือว่าเป็นความผิด
รัฐบาลไทย-ข่าวทำเนียบรัฐบาล-กระทรวงยุติธรรม เปิดหลักสูตรนักบริหารด้านสิทธิมนุษยชนระดับสูง (บสส.) รุ่นที่ ๑ มุ่งพัฒนาความร่วมมือระหว่างเจ้าหน้าที่รัฐ รัฐวิสาหกิจ เอกชน และภาคประชาสังคม
วันพุธที่ 28 มิถุนายน 2566
กระทรวงยุติธรรม เปิดหลักสูตรนักบริหารด้านสิทธิมนุษยชนระดับสูง (บสส.) รุ่นที่ ๑ มุ่งพัฒนาความร่วมมือระหว่างเจ้าหน้าที่รัฐ รัฐวิสาหกิจ เอกชน และภาคประชาสังคม
กระทรวงยุติธรรม เปิดหลักสูตรนักบริหารด้านสิทธิมนุษยชนระดับสูง (บสส.) รุ่นที่ ๑ มุ่งพัฒนาความร่วมมือระหว่างเจ้าหน้าที่รัฐ รัฐวิสาหกิจ เอกชน และภาคประชาสังคม
ในวันพุธที่ ๒๘ มิถุนายน ๒๕๖๖ เวลา ๐๙.๐๐ น. นายวิษณุ เครืองาม รองนายกรัฐมนตรี รักษาราชการแทน รัฐมนตรีว่าการกระทรวงยุติธรรม เป็นประธานในพิธีเปิดการฝึกอบรมหลักสูตรนักบริหารด้านสิทธิมนุษยชนระดับสูง (บสส.) รุ่นที่ ๑ และบรรยายพิเศษ เรื่อง “สิทธิมนุษยชนสําหรับผู้บริหารระดับสูง” โดยมี นางพงษ์สวาท กายอรุณสุทธิ์ ปลัดกระทรวงยุติธรรม นายวัลลภ นาคบัว รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสริภาพ และผู้บริหารระดับสูงจากทุกภาคส่วน เข้าร่วมฯ ณ ห้องวีนัส ชั้น ๓ โรงแรมมิราเคิล แกรนด์ คอนเวนชัน กรุงเทพฯ
อธิบดีกรมคุ้มครองสิทธิและเสรีภาพ กล่าวว่า การฝึกอบรมหลักสูตร นักบริหารด้านสิทธิมนุษยชนระดับสูง (บสส.) รุ่นที่ ๑ มีวัตถุประสงค์เพื่อสร้างและพัฒนาความร่วมมือระหว่างเจ้าหน้าที่รัฐ รัฐวิสาหกิจ เอกชนและภาคประชาสังคม โดยมีการศึกษาดูงานทั้งในและต่างประเทศ เพื่อสร้างเสริมประสบการณ์การแลกเปลี่ยนเรียนรู้ทั้งภายในและภายนอกห้องเรียน ให้เกิดความรู้ทักษะและเครือข่ายผู้บริหารด้านสิทธิมนุษยชน เพื่อนําไปปรับใช้ในการทํางานให้เกิดประโยชน์ต่อหน่วยงาน ชุมชน สังคมและประเทศชาติต่อไป
รองนายกรัฐมนตรีฯ กล่าวว่า สิทธิมนุษยชนอยู่ภายใต้กฎหมาย สิทธิมนุษยชนเป็นเรื่องของทุกคน พัฒนาการของสิทธิมนุษยชนเริ่มจากสิทธิอันชอบธรรมตามธรรมชาติ หรือ สิทธิพื้นฐานความเป็นมนุษย์ พัฒนาไปจนถึงสิทธิทางพลเมือง การพัฒนาองค์ความรู้ด้านสิทธิมนุษยชนมีความจําเป็นต้องเรียนรู้ร่วมกัน ร่วมคิด ร่วมแลกเปลี่ยนประสบการณ์ เพื่อต่อยอดองค์ความรู้ให้เข้าใจตรงกันและประสานความร่วมมือในการปฏิบัติงานด้านสิทธิมนุษยชนอย่างจริงจังและต่อเนื่อง เพื่อให้เกิดการเคารพสิทธิมนุษยชนในสังคมไทยได้อย่างกว้างขวาง เป็นรูปธรรม โดยลดการละเมิดสิทธิมนุษยชนอย่างต่อเนื่อง สร้างวัฒนธรรมการเคารพสิทธิมนุษยชนให้เกิดขึ้นในสังคมไทยได้อย่างเป็นรูปธรรมและยั่งยืน เพื่อให้เกิดการผลักดันกระบวนการเรียนรู้กับทุกภาคส่วน เกิดการประสานงานอย่างมีประสิทธิภาพ อันจะส่งผลให้ชุมชนและสังคมเกิดความสงบสุขได้อย่างยั่งยืน และหวังเป็นอย่างยิ่งว่าการฝึกอบรมครั้งนี้ จะทําให้ท่านทั้งหลายเป็นเครือข่ายในการปฏิบัติงานทางด้านสิทธิมนุษยชน และสามารถสร้างองค์กรต้นแบบด้านสิทธิมนุษยชนเป็นรูปธรรมได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-ดีอีเอส ร่วมแสดงความยินดีเนื่องในวันคล้ายวันสถาปนาสำนักนายกรัฐมนตรี ครบรอบปีที่ 91
วันพุธที่ 28 มิถุนายน 2566
ดีอีเอส ร่วมแสดงความยินดีเนื่องในวันคล้ายวันสถาปนาสํานักนายกรัฐมนตรี ครบรอบปีที่ 91
ดีอีเอส ร่วมแสดงความยินดีเนื่องในวันคล้ายวันสถาปนาสํานักนายกรัฐมนตรี ครบรอบปีที่ 91
วันนี้ (28 มิ.ย.66 )นางสาวกัลยา ชินาธิวร ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอีเอส)เข้าร่วมแสดงความยินดีเนื่องในวันคล้ายวันสถาปนาสํานักนายกรัฐมนตรี ครบปีที่ 91 พร้อมร่วมบริจาคเงินสมทบทุนกองทุนเงินช่วยเหลือผู้ประสบสาธารณภัย เพื่อนําไปใช้ประโยชน์ในกิจกรรมสาธารณกุศลต่อไป โดยมี พล.อ.ประยุทธ์ จันทร์โอชา นายกฯและรมว.กลาโหม เป็นประธานพิธี ณ ตึกภักดีบดินทร์ ทําเนียบรัฐบาล
_________________
รัฐบาลไทย-ข่าวทำเนียบรัฐบาล-กระทรวงอุตสาหกรรม บันทึกเทปถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566
วันพุธที่ 28 มิถุนายน 2566
28/06/2566
กระทรวงอุตสาหกรรม บันทึกเทปถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566
กระทรวงอุตสาหกรรม บันทึกเทปถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2566
วันที่ 27 มิถุนายน 2566 นายอนุชา นาคาศัย รัฐมนตรีประจําสํานักนายกรัฐมนตรี รักษาราชการแทน รัฐมนตรีว่าการกระทรวงอุตสาหกรรม พร้อมด้วยนายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม ร่วมบันทึกเทปถวายพระพรเนื่องในวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566 เพื่อแสดงความจงรักภักดีและสํานึกในพระมหากรุณาธิคุณ ณ สถานีวิทยุโทรทัศน์แห่งประเทศไทย (NBT) ถนนวิภาวดีรังสิต
โดยมี นายสุรพล ชามาตย์ นายเอกภัทร วังสุวรรณ นายวันชัย พนมชัย นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายวีระกิตติ์ รันทกิจธนวิชญ์ นายภาสกร ชัยรัตน์ ผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายภานุวัฒน์ ตริยางกูรศรี เลขาธิการคณะกรรมการอ้อยและน้ําตาลทราย นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม และนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ร่วมด้วย
โดยกระทรวงอุตสาหกรรม ได้กล่าวคําถวายพระพร ดังนี้
ยี่สิบแปด  กรกฎาคม  อุดมสมัย   ชนชาวไทย  ปรีดิ์เปรม  เกษมสันต์
เฉลิมชน ม  พรรษา  องค์ราชัน   ฉลองวัน  พิสุทธ์ยิ่ง  มิ่งมงคล
พระคือผู้  ทรงธรรม  ผู้นําชาติ   พระครองราชย์  ครองใจ  ไทยทุกหน
เป็นร่มโพธิ์  ร่มไทร  ให้ปวงชน   บันดาลดล  ความสุขสันต์  และมั่นคง
พระทรงมี  เมตตาธรรม  เป็นอํานาจ   การุณย์ราษฎร์  ริเริ่ม  พร้อมเสริมส่ง
กตัญญุตา  มั่นในธรรม  ธ ดํารง    พระผู้ทรง  ยุติธรรม  น้อมนําไทย
ถวายพระพร  ขอพระองค์ ทรงพระเจริญ   ซ้องสรรเสริญ  มิ่งขวัญชน  มงคลสมัย
ขอพระองค์  ทรงพระ  พลานามัย   รวมดวงใจ  เทิดภักดี  ตราบนิรันดร์
ด้วยเกล้าด้วยกระหม่อม ขอเดชะ
ข้าพระพุทธเจ้า นายอนุชา นาคาศัย รัฐมนตรีประจําสํานักนายกรัฐมนตรี
รักษาราชการแทน รัฐมนตรีว่าการกระทรวงอุตสาหกรรม
พร้อมด้วยผู้บริหาร ข้าราชการ และพนักงาน กระทรวงอุตสาหกรรม
รัฐบาลไทย-ข่าวทำเนียบรัฐบาล-ไตรมาส 1 ปีนี้ ระบบการเงินโดยรวมมีเสถียรภาพ ได้รับผลดีจากเศรษฐกิจไทยโตต่อเนื่อง
วันเสาร์ที่ 17 มิถุนายน 2566
ไตรมาส 1 ปีนี้ ระบบการเงินโดยรวมมีเสถียรภาพ ได้รับผลดีจากเศรษฐกิจไทยโตต่อเนื่อง
.....
ธนาคารแห่งประเทศไทย (ธปท.) เผยภาพรวมเสถียรภาพระบบการเงินประจําไตรมาสที่ 1 ปี 2566 ระบบการเงินโดยรวมมีเสถียรภาพ ได้รับผลดีจากเศรษฐกิจไทยที่มีแนวโน้มขยายตัวต่อเนื่อง ธนาคารพาณิชย์มีระดับเงินกองทุนและเงินสํารองที่เข้มแข็ง ทําให้ความเสี่ยงต่อเสถียรภาพระบบการเงินไทยจากปัจจัยในประเทศลดลง
.
แต่ยังมีจุดเปราะบางที่ยังต้องติดตามอย่างใกล้ชิด ทั้งเรื่องความสามารถในการชําระหนี้ของครัวเรือนและธุรกิจ ที่ฐานะการเงินของบางกลุ่มยังคงเปราะบาง ตลาดการเงินไทย ยังสามารถทําหน้าที่ได้ตามปกติ แต่ต้องติดตามอย่างต่อเนื่อง จากความเชื่อมโยงกับตลาดการเงินโลกที่มีความผันผวนเพิ่มขึ้น
.
นอกจากนี้ ยังได้จัดทํารายงานเสถียรภาพระบบการเงินไทยรายไตรมาส (Quarterly Financial Stability Snapshot) เพื่อให้ประชาชนทราบถึงสถานะ และความเสี่ยงที่อาจเกิดต่อเสถียรภาพระบบการเงินไทย ครอบคลุมประเด็นความเสี่ยงสําคัญ 8 ด้าน คือ ภาคครัวเรือน ภาคธุรกิจ ภาคอสังหาริมทรัพย์ ภาคธนาคารพาณิชย์ & non-bank ภาคสหกรณ์ ภาคตลาดการเงิน ภาคต่างประเทศ และภาคตลาดสินทรัพย์ดิจิทัล
.
อ่านเพิ่มเติม คลิกhttps://www.thaigov.go.th/news/contents/details/69263
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ส่งเสริมการยกระดับมาตรฐานการบริหารจัดการสิ่งปฏิกูลและกากอุตสาหกรรม
วันเสาร์ที่ 17 มิถุนายน 2566
17/06/2566
​โฆษกรัฐบาลเผย นายกฯ ส่งเสริมการยกระดับมาตรฐานการบริหารจัดการสิ่งปฏิกูลและกากอุตสาหกรรม
​โฆษกรัฐบาลเผย นายกฯ ส่งเสริมการยกระดับมาตรฐานการบริหารจัดการสิ่งปฏิกูลและกากอุตสาหกรรม จัดระเบียบการจัดการสิ่งปฏิกูลและกากอุตสาหกรรมให้มีประสิทธิภาพมากขึ้น เพื่อรักษาสิ่งแวดล้อมอย่างยั่งยืน
วันนี้ 17 มิถุนายน 2566นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมการดําเนินงานเพื่อปรับปรุง “ประกาศกระทรวงอุตสาหกรรม เรื่อง การจัดการสิ่งปฏิกูลหรือวัสดุที่ไม่ใช้แล้ว พ.ศ. 2566” มีผลบังคับใช้ 1 พฤศจิกายน 2566 มุ่งยกระดับมาตรฐานการบริหารจัดการสิ่งปฏิกูล ที่เกิดจากการประกอบกิจกรรมของโรงงานอุตสาหกรรม ทั้งสําหรับผู้ก่อกําเนิดของเสีย และ ผู้รับบําบัดกําจัดของเสียให้มีประสิทธิภาพมากขึ้น และปราบปรามการทิ้งกากอุตสาหกรรมอย่างผิดกฎหมาย สร้างสรรค์สิ่งแวดล้อมที่ยั่งยืน
โฆษกประจําสํานักนายกรัฐมนตรี กล่าวว่า “ประกาศกระทรวงอุตสาหกรรม เรื่อง การจัดการสิ่งปฏิกูลหรือวัสดุที่ไม่ใช้แล้ว พ.ศ. 2566” ฉบับปรับปรุงล่าสุด ได้อ้างอิงตามหลักการผู้ก่อมลพิษเป็นผู้จ่ายหรือเป็นผู้รับผิดชอบ (Polluter Pays Principle: PPP) โดยติดตามความรับผิดชอบของโรงงานอุตสาหกรรมผู้ผลิตของเสีย ไปจนกว่าของเสียหรือสิ่งปฏิกูลจะถูกกําจัดอย่างถูกต้องจนเสร็จสิ้นกระบวนการ
นอกจากนี้ ต้องส่งรายงานประจําปีเกี่ยวกับการจัดการสิ่งปฏิกูลหรือวัสดุที่ไม่ใช้แล้ว และรายงานประจําเดือนเกี่ยวกับการจัดการวัตถุดิบและผลิตภัณฑ์ ผ่านระบบการรายงานข้อมูลกลางของกระทรวงอุตสาหกรรม iSingle Form (https://isingleform.go.th/home) ซึ่งประกาศในราชกิจจานุเบกษา เมื่อวันที่ 31 พฤษภาคม 2566 และจะมีผลนับถัดจากวันที่ประกาศ
โดยผู้ก่อกําเนิดของเสีย (Waste Generator: WG) 60,638 โรงงานทั่วประเทศ ต้องส่งรายงานประจําปี (สก.3) ภายในวันที่ 1เมษายน ของปีถัดไป ในส่วนของผู้รับบําบัดกําจัดของเสีย (Waste Processor: WP) คือโรงงานลําดับประเภท 101, 105 และ 106 จํานวน 2,500 โรงงานทั่วประเทศ ต้องส่งรายงานประจําเดือนเกี่ยวกับการจัดการวัตถุดิบและผลิตภัณฑ์ ภายในวันที่ 15 ของเดือนถัดไป ซึ่งตามประกาศฉบับนี้ จะต้องมีการรายงานข้อมูลครั้งแรกภายใน 15 กรกฎาคม 2566
ผู้ฝ่าฝืนไม่ส่งรายงาน หรือส่งล่าช้าจะมีโทษปรับสูงสุด 20,000 บาท รวมถึงโรงงานอุตสาหกรรมที่ไม่ได้ขออนุญาตการจัดการกากอุตสาหกรรมอย่างถูกต้อง กระทรวงอุตสาหกรรมสามารถเพิกถอนใบอนุญาตประกอบกิจการโรงงานได้
“นายกรัฐมนตรี เดินหน้าสร้างสรรค์สิ่งแวดล้อมที่ยั่งยืน เชื่อว่าการยกระดับมาตรฐานการบริหารจัดการสิ่งปฏิกูล ที่เกิดจากการประกอบกิจกรรมของโรงงานอุตสาหกรรมจะมีส่วนสําคัญช่วยให้กําจัดของเสียให้มีประสิทธิภาพมากขึ้น และปราบปรามการทิ้งกากอุตสาหกรรมอย่างผิดกฎหมาย ทั้งนี้ การควบคุมมลพิษเป็นหนึ่งในเป้าหมายสําคัญของโมเดลเศรษฐกิจบีซีจี (BCG model) เพื่อสร้างสรรค์เศรษฐกิจไทย ควบคู่ไปกับการรักษาสิ่งแวดล้อมที่ยั่งยืน” นายอนุชาฯกล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กำชับหน่วยงานที่เกี่ยวข้องดำเนินการเพื่ออำนวยความสะดวก ลดอุปสรรค การค้าสินค้าเกษตรไทย-จีน
วันเสาร์ที่ 17 มิถุนายน 2566
17/06/2566
โฆษกรัฐบาลเผย นายกฯ กําชับหน่วยงานที่เกี่ยวข้องดําเนินการเพื่ออํานวยความสะดวก ลดอุปสรรค การค้าสินค้าเกษตรไทย-จีน
โฆษกรัฐบาลเผย นายกฯ กําชับหน่วยงานที่เกี่ยวข้องดําเนินการเพื่ออํานวยความสะดวก ลดอุปสรรค การค้าสินค้าเกษตรไทย-จีน
วันนี้ 17 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการทํางานเพื่ออํานวยความสะดวก ลดอุปสรรคทางการค้าของสินค้าเกษตรระหว่างไทย-จีน เชื่อมั่นความร่วมมือกันจะทําให้ส่งออกสินค้าเกษตรได้มากขึ้น เพิ่มตัวเลขการส่งออก สนับสนุนการพัฒนาเศรษฐกิจไทย
โฆษกประจําสํานักนายกรัฐมนตรี กล่าวว่า กระทรวงเกษตรและสหกรณ์หารือกับ สํานักงานศุลกากรแห่งสาธารณรัฐประชาชนจีน GACC (General Administration of the People’s Republic of China) ดําเนินการตามนโยบายของรัฐบาล ผลักดันความร่วมมือด้านการตรวจสอบ กักกันสินค้าเกษตรระหว่างไทย-จีน ตามผลการประชุมคณะกรรมการร่วมทางเทคนิคด้านสุขอนามัยพืชไทย-จีน (JTC-SPS : Joint Technical Committee meeting on the Implementation of Memorandum of Understanding on Cooperation in Sanitary and Phytosanitary) ครั้งที่ 7 ซึ่งประเทศไทยเป็นเจ้าภาพเมื่อเดือนกรกฎาคม 2565 ประกอบด้วย
1. การเปิดตลาดสินค้าเกษตรและอาหาร ได้แก่ เนื้อจระเข้ กุ้งก้ามกรามมีชีวิตเพื่อบริโภค อินทผลัม สละ และเสาวรส ซึ่งสินค้าเกษตรทั้ง 5 ชนิดอยู่ระหว่างกระบวนการพิจารณาในการนําเข้าจากจีน
2. มาตรการยกเลิกการระงับการส่งออกเนื้อสัตว์ปีกและชิ้นส่วนสัตว์ปีกแช่แข็งไปจีน
3. การขึ้นทะเบียนเพิ่มเติมของโรงงานเพื่อการส่งออกเนื้อสัตว์ปีกและผลิตภัณฑ์รังนกจากไทยไปยังจีน ผ่านระบบ CIFER (China Import Food Enterprises Registration)
4. การเชื่อมโยงระบบใบรับรองสุขอนามัยและสุขอนามัยพืชอิเล็กทรอนิกส์ หรือ e-Phyto (Electronic Phytosanitary Certificate) 5. การประชุม JTC-SPS ครั้งที่ 8 โดย GACC จะเป็นเจ้าภาพ ในช่วงปี 2567
โดยทั้ง 5 ประเด็น มีความคืบหน้าในการดําเนินการเป็นอย่างมาก ฝ่ายจีนยินดีให้การสนับสนุนการจัดอบรมและให้ความรู้แก่เจ้าหน้าที่ผู้ปฏิบัติงาน เพื่อให้ดําเนินการได้อย่างมีประสิทธิภาพรวดเร็วยิ่งขึ้น และทั้ง 2 ฝ่ายได้เริ่มหารือและแลกเปลี่ยนการดําเนินการเพื่อเชื่อมโยงระบบ e-Phyto ระหว่างกัน เพื่อเปิดตลาดสินค้าเกษตรใหม่ เพิ่มเติมขยายตลาดเดิม ลดอุปสรรคการค้า และเชื่อมโยงเครือข่ายการค้า อํานวยความสะดวกการค้าของทั้งสองฝ่าย ทําให้มีโรงงานไทยที่สามารถส่งออกสัตว์ปีกแช่แข็งไปยังจีนได้เพิ่มขึ้น
“นายกรัฐมนตรีติดตามการทํางานของทุกหน่วยงาน โดยเฉพาะอย่างยิ่งเพื่ออํานวยความสะดวกแก่พี่น้องเกษตรกร รวมทั้ง สนับสนุนให้หารือเพิ่มความร่วมมือในส่วนของมาตรฐานการค้าของสินค้าเกษตรระหว่างไทย - จีน โดยรัฐบาลพร้อมส่งเสริมการค้าสินค้าเกษตร อํานวยความสะดวก ลดอุปสรรคทางการค้า เพิ่มโอกาสให้เกษตรกรและผู้ประกอบการไทย ให้สามารถส่งออกสินค้าเกษตรได้มากขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เข้าร่วมงานเปิดร้านกาแฟ Inspire by Princess @วิถีฝาง คาเฟ่​
วันศุกร์ที่ 16 มิถุนายน 2566
16/06/2566
ปลัดกระทรวงยุติธรรม เข้าร่วมงานเปิดร้านกาแฟ Inspire by Princess @วิถีฝาง คาเฟ่​
ปลัดกระทรวงยุติธรรม เข้าร่วมงานเปิดร้านกาแฟ Inspire by Princess @วิถีฝาง คาเฟ่​ สร้างงาน สร้างอาชีพ ส่งเสริมให้ผู้ต้องขังได้มีงานทําภายหลังพ้นโทษ
ในวันศุก​ร์ที่​ ๑๖ มิถุนายน​ ๒๕๖๖​ เวลา​ ๑๐.๐๐ น.​ ณ​ เรือนจําอําเภอฝาง จังหวัด​เชียงใหม่​ พลอากาศเอกสมคิด สุขบาง กรมวังผู้ใหญ่ประจําพระองค์ ๙๐๘​ และรองประธานคณะกรรมการกองทุนกําลังใจในพระดําริพระเจ้าหลานเธอพระองค์เจ้าพัชรกิติยาภา​ เป็นประธานเปิดร้านกาแฟ Inspire by Princess @วิถีฝาง คาเฟ่​ โดยมี​ นางพงษ์​สวาท​ กาย​อรุณ​สุ​ทธิ์​ ปลัด​กระทรวง​ยุติธรรม​ พร้อมด้วย ​นางจิรภา​ สินธุนาวา​ ผู้ตรวจ​ราชการ​กระทรวงยุติธรรม​ นายอายุตม์​ สินธพพันธุ์​ อธิบดี​กรม​ราชทัณฑ์​ นายวรวิทย์​ ชัยสวัสดิ์​ รองผู้ว่าราชการจังหวัด​เชียงใหม่​ และหัวหน้า​ส่วน​ราชการ​ในสังกัด​กระทรวงยุ​ติธรรม​พื้นที่จังหวัด​เชียงรายและเชียงใหม่​ เข้าร่วมงาน​
ทั้งนี้​ ร้านกาแฟ inspire by princess @วิถีฝาง คาเฟ่ ณ เรือนจําอําเภอฝางแห่งนี้มีวัตถุประสงค์ในการจัดตั้งขึ้นเพื่อเป็นสถานที่ส่งเสริมการฝึกวิชาชีพด้านการชงกาแฟ และการบริการ ซึ่งเป็นการสร้างงาน สร้างอาชีพ ส่งเสริมให้ผู้ต้องขังได้มีงานทําภายหลังพ้นโทษ รวมถึงได้รับยอมรับจากชุมชนและสังคม สามารถปรับตัวเข้ากับสังคมภายนอกได้ ซึ่งนําไปสู่การลดโอกาสการกระทําผิดซ้ําในอนาคต โดยที่ผ่านมาเรือนจําอําเภอฝาง ได้จัดทําโครงการฝึกวิชาชีพการชงกาแฟและการบริการให้ผู้ต้องขังแล้วทั้งสิ้น จํานวน ๑๕ คน โดยปัจจุบันมีผู้ต้องขังที่ฝึกวิชาชีพ ณ ร้านกาแฟแห่งนี้ จํานวน ๕ ราย ​
รัฐบาลไทย-ข่าวทำเนียบรัฐบาล-​รมต.อนุชา ชวนประชาชนร่วมรำลึกคำสอนสมเด็จพระสังฆราชฯ และร่วมกิจกรรมมหามงคล เนื่องในโอกาสฉลองพระชนมายุ 8 รอบ 26 มิถุนายน 2566
วันเสาร์ที่ 17 มิถุนายน 2566
17/06/2566
​รมต.อนุชา ชวนประชาชนร่วมรําลึกคําสอนสมเด็จพระสังฆราชฯ และร่วมกิจกรรมมหามงคล เนื่องในโอกาสฉลองพระชนมายุ 8 รอบ 26 มิถุนายน 2566
​รมต.อนุชา ชวนประชาชนร่วมรําลึกคําสอนสมเด็จพระสังฆราชฯ และร่วมกิจกรรมมหามงคล เนื่องในโอกาสฉลองพระชนมายุ 8 รอบ 26 มิถุนายน 2566
วันนี้ (17 มิถุนายน 2566) เวลา 09.00 น. ณ วัดราชบพิธสถิตมหาสีมาราม สมเด็จพระอริยวงศาคตญาณ สมเด็จพระสังฆราช สกลมหาสังหปริณายก เสด็จลงพระอุโบสถเพื่อร่วมพิธีบรรพชาอุปสมบท โครงการบรรพชาอุปสมบท 97 รูป ถวายเป็นพระกุศลสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสฉลองพระชนมายุ 8 รอบ 26 มิถุนายน 2566 โดย พลเอก ประยุทธ์ จันทร์โอชา นายกรัฐมนตรี ได้มอบหมายให้ นายอนุชา นาคาศัย รัฐมนตรีประจําสํานักนายกรัฐมนตรี รักษาราชการแทนรัฐมนตรีว่าการกระทรวงอุตสาหกรรม เป็นประธานในพิธี มีบรรดาญาติมิตรผู้ร่วมโครงการเข้าร่วมพิธีอย่างคับคั่ง โดยเมื่อวันที่ 16 มิถุนายน ที่ผ่านมา ผู้เข้าร่วมโครงการได้ผ่านพิธีปลงผม รับประทานผ้าไตรและเข้ารับประทานพระโอวาทจากสมเด็จพระสังฆราชฯ เป็นการแสดงถึงความพร้อมในการเข้าสู่พิธีบรรพชาอุปสมบทในวันนี้ โดยมีการจัดพิธีอุปสมบท 3 แห่ง ประกอบด้วย วัดราชบพิธสถิตมหาสีมาราม วัดพระยายัง และวัดบุรณศิริมาตยาราม
รัฐมนตรีประจําสํานักนายกรัฐมนตรี กล่าวว่า รู้สึกปลาบปลื้มที่ได้เห็นความตั้งใจแน่วแน่ของพุทธศาสนิกชน ในการร่วมเป็นส่วนหนึ่งของการจัดงานฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ซึ่งการจัดพิธีบรรพชาอุปสมบทในวันนี้ รัฐบาลได้มอบหมายให้สํานักงานปลัดสํานักนายกรัฐมนตรี โดยสํานักงานเสริมสร้างเอกลักษณ์ของชาติ เป็นเจ้าภาพหลัก มีผู้เข้าร่วมโครงการ จํานวน 97 คน ประกอบด้วย ข้าราชการ พนักงานราชการ ลูกจ้างประจํา จากหน่วยงานภาครัฐ ผู้แทนภาคเอกชน นักศึกษาและประชาชน กําหนดดําเนินการระหว่างวันที่ 15 มิถุนายน - 1 กรกฎาคม 2566 นอกจากนี้ เพื่อถวายพระกุศล สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในโอกาสฉลองพระชนมายุ 8 รอบ 26 มิถุนายน 2566 รัฐบาลยังได้จัดพิธีเจริญพระพุทธมนต์ทั่วประเทศ จึงขอเชิญชวนทุกท่านร่วมพิธี เพื่อร่วมรําลึกพระธรรมคําสอนของสมเด็จพระสังฆราชฯ และร่วมปฏิบัติคุณงามความดีเพื่อชาติบ้านเมือง
รัฐบาลไทย-ข่าวทำเนียบรัฐบาล-ขสมก. เปิดเส้นทางเดินรถโดยสารปรับอากาศ สาย 4 - 70E
วันศุกร์ที่ 9 มิถุนายน 2566
ขสมก. เปิดเส้นทางเดินรถโดยสารปรับอากาศ สาย 4 - 70E
เซ็นทรัลศาลายา - สถานีรถไฟฟ้าหมอชิต (ทางด่วน) เริ่มให้บริการ 12 มิถุนายน 2566
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่าตามที่บริษัท ชัยวิเศษแทรนสปอร์ต จํากัด ผู้ประกอบการรถตู้โดยสารปรับอากาศ สาย 4 - 70E (Y70E) เส้นทาง มหาวิทยาลัยเทคโนโลยีราชมงคลรัตนโกสินทร์ ศาลายา - สถานีรถไฟฟ้าหมอชิต (ทางด่วน) ยุติการเดินรถ ตั้งแต่วันที่ 1 มิถุนายน 2566 ส่งผลให้ประชาชนที่ใช้บริการรถตู้โดยสารสายดังกล่าวได้รับความเดือดร้อน เนื่องจากไม่ได้รับความสะดวกในการเดินทาง ขสมก. จึงเตรียมจัดเดินรถโดยสารปรับอากาศ สาย 4 - 70E เส้นทาง เซ็นทรัลศาลายา - สถานีรถไฟฟ้าหมอชิต (ทางด่วน) เพื่อให้บริการรับ - ส่งประชาชนแทนผู้ประกอบการเดิม ตั้งแต่วันที่ 12 มิถุนายน 2566 เป็นต้นไป จนกว่ากรมการขนส่งทางบกจะสามารถจัดหาผู้ประกอบการเดินรถรายใหม่ได้แล้วเสร็จ โดย ขสมก. ได้มีการขยายเส้นทางจากท่าต้นทาง มหาวิทยาลัยเทคโนโลยีราชมงคลรัตนโกสินทร์ ศาลายา ไปยังห้างสรรพสินค้าเซ็นทรัล ศาลายา เพื่อให้การบริการรถโดยสาร มีความครอบคลุมแหล่งท่องเที่ยวและศูนย์การค้า รองรับความต้องการของประชาชน
ทั้งนี้ ขสมก. ได้จัดรถโดยสารปรับอากาศยูโรทู จํานวน 8 คัน เพื่อวิ่งให้บริการประชาชน ในเส้นทางเดินรถ สาย 4 - 70E ตั้งแต่เวลา 05.00 - 22.00 น. โดยจัดเก็บค่าโดยสารในอัตรา 14 - 26 บาท ตามระยะทาง (กรณีขึ้นทางด่วน จัดเก็บค่าธรรมเนียมเพิ่มอีก 2 บาท) ผู้ใช้บริการสามารถชําระค่าโดยสาร ผ่านบัตรโดยสารอิเล็กทรอนิกส์ทุกประเภทของ ขสมก. บัตรประจําตัวประชาชน (บัตรสวัสดิการแห่งรัฐ) สแกน QR Code ผ่านโมบายแบงค์กิ้ง และบัตรเดบิต - เครดิต ที่มีสัญลักษณ์คอนแทคเลสของทุกธนาคาร โดยเส้นทางเดินรถปรับอากาศ สาย 4 - 70E มีรายละเอียดเส้นทาง ดังนี้
เที่ยวไป เริ่มต้นจากเซ็นทรัลศาลายา ไปตามถนนบรมราชชนนี เลี้ยวซ้ายไปตามถนนพุทธมณฑล สาย 5 เลี้ยวขวาไปตามทางหลวงชนบทหมายเลข นฐ 4006 เลี้ยวขวาไปตามถนนพุทธมณฑล สาย 4 เลี้ยวซ้ายไปตามถนนบรมราชชนนี เลี้ยวซ้ายไปตามถนนราชพฤกษ์ ขึ้นทางพิเศษที่ด่านตลิ่งชัน ไปตามทางพิเศษ (ทางพิเศษศรีรัช - วงแหวนรอบนอก) ลงทางพิเศษที่ถนนกําแพงเพชร 2 ไปตามถนนกําแพงเพชร 2 เลี้ยวซ้ายไปตามถนนกําแพงเพชร เลี้ยวซ้ายไปตามถนนพหลโยธิน จนสุดเส้นทางที่สถานีรถไฟฟ้าหมอชิต
เที่ยวกลับ เริ่มต้นจากสถานีรถไฟฟ้าหมอชิต ไปตามถนนพหลโยธิน กลับรถแยกลาดพร้าว ไปตามถนนพหลโยธิน เลี้ยวขวาไปตามถนนกําแพงเพชร เลี้ยวขวาไปตามถนนกําแพงเพชร 2 ขึ้นทางพิเศษที่ด่านกําแพงเพชร 2 ไปตามทางพิเศษ (ทางพิเศษศรีรัช - วงแหวนรอบนอก) ลงทางพิเศษที่ถนนราชพฤกษ์ เลี้ยวซ้ายไปตามถนนบรมราชชนนี ถึงแยกวัดชัยพฤกษมาลา กลับรถ ไปตามถนนบรมราชชนนี เลี้ยวขวาไปตามถนนพุทธมณฑล สาย 4 เลี้ยวซ้ายไปตามถนนทางหลวงชนบทหมายเลข นฐ 4006 เลี้ยวซ้ายไปตามถนนพุทธมณฑล สาย 5 ถึงมหาวิทยาลัยเทคโนโลยีราชมงคลรัตนโกสินทร์ ศาลายา กลับรถ ไปตามถนนพุทธมณฑล สาย 5 เลี้ยวซ้ายไปตามถนนทางหลวงชนบท หมายเลข นฐ 4006 เลี้ยวซ้ายไปตามถนนทางหลวงชนบท (เอื้ออาทร ศาลายา 3) เลี้ยวซ้ายไปตามถนนบรมราชชนนี จนสุดเส้นทางที่เซ็นทรัลศาลายา
รัฐบาลไทย-ข่าวทำเนียบรัฐบาล-‘รองปลัดเกษตรฯ’ ร่วมงานเปิดเทศกาลทุเรียนชุมพร ปี 2566
วันเสาร์ที่ 10 มิถุนายน 2566
‘รองปลัดเกษตรฯ’ ร่วมงานเปิดเทศกาลทุเรียนชุมพร ปี 2566
‘รองปลัดเกษตรฯ’ ร่วมงานเปิดเทศกาลทุเรียนชุมพร ปี 2566
นายสุรเดช สมิเปรม รองปลัดกระทรวงเกษตรและสหกรณ์ พร้อมด้วย นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ ร่วมงานวันเปิดฤดูกาลเก็บเกี่ยวผลผลิตทุเรียน ประจําปี 2566 โดยมี นายวิสาห์ พูลศิริรัตน์ ผู้ว่าราชการจังหวัดชุมพร เป็นประธาน ตลอดจน นางอู๋ ตงเหมย กงสุลใหญ่แห่งสาธารณรัฐประชาชนจีน ประจําจังหวัดสงขลา นายกรนิจ โนนจุ้ย รองอธิบดีกรมการค้าภายใน นายสุบรรณ์ รักษ์ทอง เกษตรจังหวัดชุมพร นายสุรพศ สุวรรณรักษา ประธานวิสาหกิจชุมชนทุเรียนคุณภาพบ้านบางกลอย หัวหน้าส่วนราชการที่เกี่ยวข้อง เข้าร่วม ณ อาคารที่ทําการกลุ่มวิสาหกิจชุมชนทุเรียนคุณภาพบ้านบางกลอย/แปลงใหญ่ อําเภอท่าแซะ หมู่ที่ 9 ต.หงษ์เจริญ อ.ท่าแซะ จ.ชุมพร
ทั้งนี้ จังหวัดชุมพร ร่วมกับ สํานักงานเกษตรจังหวัดชุมพร กระทรวงเกษตรและสหกรณ์ และเกษตรกรบ้านบางกลอย ตําบลหงษ์เจริญ ร่วมกันจัดงานวันเปิดฤดูกาลเก็บเกี่ยวผลผลิตทุเรียน ประจําปี 2566 ในวันที่ 10 มิถุนายน 2566 วัตถุประสงค์เพื่อประชาสัมพันธ์ให้นักธุรกิจ ผู้ประกอบการ ตลอดจนนักท่องเที่ยว ได้รับทราบถึงการเริ่มฤดูกาลทุเรียนของจังหวัดชุมพร และเป็นการสร้างความมั่นใจให้ผู้บริโภคว่าจังหวัดชุมพรเป็นแหล่งผลิตทุเรียนที่มีคุณภาพ มีรสชาติหวานมัน กรอบอร่อย โดยกระทรวงเกษตรและสหกรณ์ และจังหวัดชุมพร บูรณาการทํางานร่วมกันในการส่งเสริมและพัฒนาคุณภาพผลผลิตทุเรียน และมีมาตรการป้องกันควบคุม แก้ไขปัญหาทุเรียนด้อยคุณภาพ ตั้งแต่กระบวนการเก็บเกี่ยวให้ได้ผลผลิตที่มีคุณภาพ จนถึงกระบวนการส่งออกเพื่อรักษาคุณภาพจนถึงมือผู้บริโภค
ภายในงานประกอบด้วย กิจกรรมการเปิดฤดูกาลเก็บเกี่ยวผลผลิตทุเรียน (ตัดทุเรียนมีดแรก) โดยผู้ว่าราชการจังหวัดชุมพร กิจกรรมการสาธิตการตรวจวิเคราะห์เปอร์เซ็นต์น้ําหนักแห้งในเนื้อทุเรียน การแสดงนิทรรศการทางวิชาการ และการชิมทุเรียนและผลิตภัณฑ์จากทุเรียน อาทิ ส้มตําทุเรียน ขนมโคทุเรียน ขนมตาลทุเรียน แครกเกอร์ทุเรียน เค้กทุเรียน แกงส้มทุเรียน มัสมั่นทุเรียน เป็นต้น
สําหรับในปี 2566 จ.ชุมพร คาดการณ์จะมีปริมาณผลผลิตทุเรียนออกสู่ตลาด 337,376 ตัน โดยเริ่มออกสู่ตลาดในช่วงเดือนมิถุนายน และกระจายถึงเดือนธันวาคม
รัฐบาลไทย-ข่าวทำเนียบรัฐบาล-“ทิพานัน”เผย “พล.อ.ประยุทธ์”ห่วงใยประชาชนตกเป็นเหยื่อค้ามนุษย์ผ่านช่องทางออนไลน์ กำชับทุกหน่วยบูรณาการแก้ไขปัญหาตามแผนบันได  5 ขั้น
วันเสาร์ที่ 10 มิถุนายน 2566
10/06/2566
“ทิพานัน”เผย “พล.อ.ประยุทธ์”ห่วงใยประชาชนตกเป็นเหยื่อค้ามนุษย์ผ่านช่องทางออนไลน์ กําชับทุกหน่วยบูรณาการแก้ไขปัญหาตามแผนบันได  5 ขั้น
“ทิพานัน”เผย “พล.อ.ประยุทธ์”ห่วงใยประชาชนตกเป็นเหยื่อค้ามนุษย์ผ่านช่องทางออนไลน์ กําชับทุกหน่วยบูรณาการแก้ไขปัญหาตามแผนบันได  5 ขั้น เข้มปราบปรามเด็ดขาดถอนรากถอนโคน พร้อมเร่งประชาสัมพันธ์เชิงรุกสร้างภูมิคุ้มกันประชาชน
วันนี้(10มิ.ย.66)น.ส.ทิพานันศิริชนะรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมให้ความสําคัญกับการแก้ไขปัญหาการค้ามนุษย์อย่างจริงจังและต่อเนื่องในทุกมิติ จากผลการดําเนินการปราบปรามการค้ามนุษย์ที่ผ่านมาส่งผลให้ประเทศไทยได้รับการจัดอันดับที่ดีขึ้นโดยอยู่ในระดับ“เทียร์2”และมีเป้าหมายไปสู่สถานะ“เทียร์1”อย่างไรก็ตามพล.อ.ประยุทธ์ยังห่วงใยสถานการณ์ที่การพัฒนาสังคมและความมั่นคงของมนุษย์หรือพม.ที่พบว่า ปัจจุบันขบวนการค้ามนุษย์เปลี่ยนรูปแบบการกระทําผิดผ่านช่องทางออนไลน์เพิ่มมากขึ้นเช่นการค้าประเวณีการหลอกเด็กหญิงเด็กชายผู้ชายและผู้หญิงเพื่อผลิตสื่อลามกอนาจารและการหลอกลวงโฆษณาจัดหางานเพื่อชักชวนคนไทยให้ไปทํางานต่างประเทศเป็นต้น
น.ส.ทิพานันกล่าวว่าพล.อ.ประยุทธ์ได้ย้ําให้ทุกหน่วยงานบูรณาการแก้ไขปัญหาตามแนวทางป้องกันและปราบปรามการค้ามนุษย์ดังนี้
.1.เพิ่มขีดความสามารถของเจ้าหน้าที่ในการบังคับใช้กฎหมาย
2.ถอดบทเรียนแผนปฏิบัติการด้านการป้องกันและแก้ไขปัญหาการค้ามนุษย์ร่วมกับหน่วยงานที่เกี่ยวข้อง
3.ยกระดับศูนย์บัญชาการป้องกันการค้ามนุษย์ด้านแรงงาน/จัดสรรอัตรากําลังเพิ่มเติม
4.ยกระดับระบบรับเรื่องร้องทุกข์ร้องเรียนการค้ามนุษย์ด้านแรงงานการบริหารจัดการข้อมูลและการส่งต่อคดี
5.ตั้งคณะทํางานเฉพาะกิจต่อต้านการค้ามนุษย์ด้านแรงงานเพื่อให้การดําเนินงานเป็นไปอย่างมีประสิทธิภาพยิ่งขึ้น
“พล.อ.ประยุทธ์ยังได้กําชับให้ดําเนินการบังคับใช้กฎหมายกับผู้กระทําผิดอย่างเด็ดขาดและสาวถึงต้นตอเพื่อถอนรากถอนโคนปัญหาให้ถึงผู้อยู่เบื้องหลังพร้อมทั้งรณรงค์ให้ความรู้กับประชาชนตระหนักถึงภัยการค้ามนุษย์รูปแบบใหม่ๆโดยการประชาสัมพันธ์เชิงรุกเพื่อให้รู้เท่าทันเพิ่มภูมิคุ้มกันให้กับประชาชน”น.ส.ทิพานันกล่าว